analkjertler
Store norske leksikon,Biologi,Vitenskapsgrener i biologien,Anatomi,Anatomi og fysiologi hos pattedyr
Analkjertler er kjertler i endetarmsområdet hos virveldyr og insekter. Hos noen arter lager analkjertlene sekret som lokker dyr av samme art, hos andre arter lukter sekretet sterkt og fungerer som forsvarsmiddel.
Hos hund og katt er det på hver side av endetarmen en sekkformet kjertel. Hos stor hund kan den bli så stor som en hasselnøtt. Kjertelen er fylt med en grå, smørelsesaktig masse.Ved forstoppelse eller annen irritasjon kan kjertelen bli betent. En slik betennelse påfører dyret smerte, det slikker seg i regionen og gnir gjerne endetarmspartiet mot gulv eller grunn. Betennelse i analkjertlene behandles ved utklemming eller operasjon. Les mer i Store norske leksikon stinkdyr sekret